Malojaroslavets

Malojaroslavets (russisk: Малояросла́вец) er en by i Kaluga oblast i Russland. Den ligger ved høyre bredd av elva Luzja (i Okas nedbørfelt), rundt 60 km nordøst for Kaluga. Innbyggertall: 23 100 (2006 est.), 31 606 (folketelling 2002).

Malojaroslavets ble grunnlagt på slutten av 1300-tallet av fyrst Vladimir Andrejevitsj av Serpukhov, og ble kalt Jaroslavets etter hans sønn Jaroslav. I 1485 ble byen annektert av Storfyrstedømmet Moskva, og navnet ble endret til Malojaroslavets for å skille den fra Jaroslavl. 

Under Napoleons invasjon av Russland ble slaget ved Malojaroslavets utkjempet i nærheten av byen 12. oktober 1812.

Under andre verdenskrig ble det også utkjempet flere harde kamper ved Malojaroslavets under slaget om Moskva i 1941–1942. Byen ble tatt av den tyske arme 18. oktober 1941 og ble gjenerobret av sovjetiske styrker 2. januar 1942.

 Referanser 

 Eksterne lenker 


Kategori:Byer i Kaluga oblast